Amerikanët dhe besimi tek krijesat e mbinatyrshme
Studimet tregojnë se mbi dy të tretat e amerikanëve pranojnë ekzistencën e fantazmave dhe jashtëtokësorëve.
Dielli është gati të perëndojë në qytetin historik të Xhefërsonit në Teksas. Është koha që fantazmat të dalin në disa qendra, si për shembull Hoteli Xhefërson 160 vjeçar, ku mysafirët shpesh njoftojnë se kanë parë gjëra të çuditshme. Turet e fantazmave janë bërë një pjesë e rëndësihsme e tregëtisë së këtij qyteti, duke tërhequr çdo natë dhjetra njerëz, që duan të shikojnë dhe të mësojnë rreth ndërtesave dhe shtëpive, ku thuhet se ka fantazma. Xheimi thotë se fantazmat mund të sigurojnë prova për ekzistencën e një jete tjetër, që ajo e beson. Disa njerëz mund të mendojnë se besimi tek fantazmat është diçka qesharake. Por nuk mendon kështu psikologu Brian Cronk i Universitetit Shteteror të Mizurit në Shën Xhzef të Mizurit. Zoti Cronk, i cili ka ndihmuar studentët që studjojnë njerëzit që besojnë në krijesat e mbinatyrshme, thotë se njerëzit janë të prirur të kërkojnë përgjigje për pyetje të pazakonta. Një studjues tjetër që është përqëndruar tek besimi në krijesat e mbinatyrshme është profesori i sociologjisë, Carson Mencken, në Universitetin Baylor në Waco të Texasit. Ai dhe kolegë të tij kanë arritur në përfundimin se njerzit që besojnë te krijesat e mbinatyrshme janë njerëz më se të zakonshëm. Zoti Mencken dhe dy kolegë të tij në Universitetin Baylor botuan vitin e kaluar librin me titull “Amerika e Mbinatyrshme”, në të cilin ata kanë studjuar të dhënat rreth njerzve, që kanë besime të ndryshme mbi krijesat e mbinatyrshme. Ata arritën në përfundimin, për shembull, se meshkujt besojnë tek krijesat e hapësirës më tepër se sa femrat, por gratë janë më të prirura të besojnë tek fallet dhe tek përvojat spirituale. Sipas studimit të tyre, njerëzit që nuk kanë përfunduar shkollën e mesme ka të ngjarë të besojnë në fantazma dhe në krijesa të mbinatyrshme, por ata arritën në përfundimin se edhe njerëz më të arsimuar besonin në ekzistencën e krijesave të mbinatyrshme. Zoti Mencken thotë se shumë prej njerëzve që besojnë tek krijesat e mbinatyrshme kërkojnë të zbulojnë diçka, si për shembull prova se objektet fluturuese të paidentifikuara, UFO-t, ose fantazmat, ekzistojnë; por ai shton se shumë të tjerë kërkojnë thjesht të të dinë më tepër për këtë çështje. Për shumë njerëz besimi fetar u jep përgjigje këtyre pyetjeve. Mes njerëzve që shkojnë në kishë, thotë zoti Mencken, besimtarët liberalë e më tradicionalë ka më shumë të ngjarë të tolerojnë besimtarët e tjerë që besojnë tek krijesat e mbinatyrshme, se sa protestantët dhe besimtarë të tjerë, që e interpretojnë Biblën në mënyrë më strikte. Zoti Mencken thotë se sot besimi te krijesat e mbinatyrshme nxitet nga shumë filma dhe programe televizive rreth fantazmave dhe objekteve fluturuese të paidentifikuara. Zoti Mencken thotë se Shtetet e Bashkuara janë tërhequr nga vende dhe kultura të tjera për pjesën më të madhe të besimeve për krijesat e mbinatyrshme dhe se emigrantët nga Amerika Latine, Azia dhe vende të tjera u janë shtuar popullatës amerikane që besojnë tek fantazmat dhe eksiztenca e qenieve të mbinatyrshme.